Anina Burger, ’n branddeskundige van die Raad vir Wetenskaplike en Nywerheidsnavorsing (WNNR), was in 2011 deur die versekeringsmaatskappy aangestel om ’n verslag oor die oorsprong van die brand saam te stel ten einde te bepaal of ’n versekeringseis sal uitbetaal, welke uitbetaling sy in haar verslag ondersteun het. Ten spyte hiervan het sy nou ook namens Naeem deskundige getuienis gelewer oor wat op die aand van die brand gebeur het.